Dzelzceļa līnija Zemitāni—Skulte

Zemitāni—Skulte (neoficiāls nosaukums – Rīga—Skulte) ir dzelzceļa līnija Latvijā. Līnija no Zemitāniem ir 52 km gara (no Rīgas – 56 km). Līnijā pastāv galvenokārt piepilsētas elektrovilcienu satiksme, maršrutos Rīga—Carnikava, Rīga—Saulkrasti, Rīga—Skulte. Brauciena ilgums no Rīgas līdz Skultei ar elektrovilcienu ir 1 stunda un 8–9 minūtes (atkarīgs no reisa). Regulāra kravas vilcienu satiksme pastāv līdz Ziemeļblāzmai, aiz Ziemeļblāzmas kravas vilcieni kursē samērā reti.

No 2024. gada 15. decembra starp Sarkandaugavas un Mangaļu stacijām tika atklāta jauna pietura — Dauderi.No 15. decembra būs izmaiņas vilcienu kustības sarakstā, tiks atklātas 3 jaunas pieturas

 Vēsture 
1872. gadā Rīgas—Dinaburgas dzelzceļa sabiedrība uzbūvēja Mīlgrāvja dzelzceļu, bet no 1894. gada līnija pārgāja valsts īpašumā. Pēc tam, kad līnijas pagarināšanas plānus izjauca Pirmais pasaules karš, 1923. gadā apstiprināja un 1929. gadā uzsāka līnijas turpinājuma izbūvi līdz Rūjienai.Aivars Jakovičs, “Rīgas piejūra. 2. daļa.”. “Jumava”, 2016., Rīga. 101.-144. lpp. ISBN 978-9934-11-936-1 Būvi aizkavēja Lielā depresija, un tikai 1933. gada 26. oktobrī līnija sasniedza Carnikavu. 1934. gadā, pēc 3 gadus ilgiem darbiem, atklāja dzelzceļa tiltu pāri Gaujai, un līnija sasniedza Saulkrastus un 15. septembrī Limbažus. Līnijas turpinājumu līdz Rūjienai atklāja .Dzelzceļa saimniecības attīstības tendences 1925. - 1940.g. Valsts pārvadājumu politika

1957. gadā elektrificēja posmu Rīga—Mangaļi, nākamajā gadā elektrifikāciju pabeidza līdz Saulkrastiem.Toms Altbergs, Karīna Augustāne, Ieva Pētersone. Dzelzceļi Latvijā. Rīga : Jumava, 2009, 187. lpp.  1971. gadā elektrificēja posmu Saulkrasti—Zvejniekciems, bet 1991. gadā – posmu Zvejniekciems—Skulte.Latvijas dzelzceļu līnijas  — Latvijas dzelzceļa vēstures muzejs Pēc posma Skulte—Rūjiena slēgšanas to dēvē par līniju Zemitāni—Skulte.

 Stacijas 
Šobrīd dzelzceļa līnijā Latvijas teritorijā ir 20 stacijas un pieturas punkti. 8 stacijas vai pieturas atrodas Rīgas pilsētā (Rīga—Vecāķi), 6 – Carnikavas pagastā, 3 – Saulkrastu pagastā, 2 – Skultes pagastā un 1 – Saulkrastos.

 Zemitāni (Rīga)
 Brasa (Rīga)
 Sarkandaugava (Rīga)
 Dauderi (Rīga)
 Mangaļi (Rīga)
 Ziemeļblāzma (Rīga)
 Vecdaugava (Rīga)
 Vecāķi (Rīga)
 Kalngale (Carnikavas pagasts)
 Garciems (Carnikavas pagasts)
 Garupe (Carnikavas pagasts)
 Carnikava (Carnikavas pagasts)
 Gauja (Carnikavas pagasts)
 Lilaste (Carnikavas pagasts)
 Inčupe (Saulkrastu pagasts)
 Pabaži (Saulkrastu pagasts)
 Saulkrasti (Saulkrasti)
 Ķīšupe (Saulkrastu pagasts)
 Zvejniekciems (Skultes pagasts)
 Skulte (Skultes pagasts)

 Attēlu galerija 

 Atsauces 

 Ārējās saites 
 Elektrovilciens Rīga - Skulte 2011 (video no mašīnista kabīnes) (paātrinājumā)
 Elektrovilciens Rīga - Skulte 2011 (video no mašīnista kabīnes) (reālā laikā)
 Elektrovilciens Rīga - Skulte 2018 (video no mašīnista kabīnes) (reālā laikā)
 Elektrovilciens Skulte - Rīga 2018 (video no mašīnista kabīnes) (reālā laikā)
 Elektrovilciens Rīga - Skulte - Rīga 2012 5x (video no mašīnista kabīnes)


Zemitāni—Skulte